

**OBČINA KRIŽEVCI**

**Križevci pri Ljutomeru 11**

**9242 Križevci pri Ljutomeru**

**JAVNI RAZPIS ZA SOFINANCIRANJE**

**KULTURNIH DRUŠTEV**

**OBČINE KRIŽEVCI V LETU 2019**

**RAZPISNA DOKUMENTACIJA**

**Številka:6100-0001/2019-13**

**Križevci pri Ljutomeru,01.10.2019**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Občina Križevci na podlagi 100. člena Zakona o uresničevanju javnega interesa za kulturo (Uradni list RS, št. 77/07-UPB1, 56/08, 4/10, 20/11,111/13 in 68/16), 3. člena Pravilnika o sofinanciranju programov v ljubiteljski kulturi v Občini Križevci (Uradni list RS, št. 29/2017) in v skladu z Odlokom o proračunu Občine Križevci (GSO 12/2019 in 22/2019) objavlja

**JAVNI RAZPIS**

**za sofinanciranje programov na področju ljubiteljskih kulturnih dejavnosti**

**v občini Križevci za leto 2019**

**Predmet javnega razpisa** so finančna sredstva iz proračuna Občine Križevci, namenjena sofinanciranju letnih programov in dejavnosti na področju ljubiteljske kulture v Občini Križevci za leto 2019.

**Višina proračunskih sredstev**, ki so predmet tega razpisa je **9.280,00 EUR**. Od tega

se nameni za dejavnost 8.352,00 EUR, za izobraževanje pa 928,00 EUR.

**Pravico do sofinanciranje ljubiteljskih kulturnih programov imajo društva, ki izpolnjujejo naslednje pogoje:**

* + da imajo sedež v občini Križevci in so registrirana za opravljanje kulturne dejavnosti. To dokažejo s kopijo odločbe UE o registraciji društva ali z izpisom iz AJPES-a, ki ne sme biti starejši od enega leta.
  + da imajo urejeno dokumentacijo, evidenco o članstvu in ostalo dokumentacijo, ki jo določa Zakon o društvih,
  + da vodijo evidenco o opravljenih vajah in nastopih,
  + da imajo potrjen program dela s strani upravnega organa društva, namenjen čim večjemu številu uporabnikov in finančni načrt,
  + da dejavnost opravljajo na neprofitni osnovi,
  + da izpolnjujejo ostale pogoje v skladu s kriteriji za sofinanciranje programov,
  + da so registrirani najmanj eno leto

**Merila in kriteriji** so podrobneje opredeljena v Pravilniku o sofinanciranju programov v ljubiteljski kulturi v Občini Križevci (spletna stran občine Križevci (www.obcina-krizevci.si)

**Razpisna dokumentacija** je na voljo **od 02.10.2019 do 18.10.2019** in je dosegljiva na spletni strani občine ter v tajništvu občine.

**Rok prijave**: Vloge morajo biti oddane na razpisnih obrazcih skupaj z dokazili oz. prilogami, ki jih zahteva razpis. **Rok za oddajo vlog je sreda, 18 . oktober 2019 do 12.00 ure.**

Vloge lahko pošljete priporočeno po pošti na naslov Občina Križevci, Križevci pri Ljutomeru 11, 9242 Križevci pri Ljutomeru ali osebno vložite v tajništvo občine Križevci do dneva in ure, določene kot skrajni rok za oddajo prijave.

**Oprema prijave**:Na zaprto ovojnico navedite pripis »NE ODPIRAJ - JAVNI RAZPIS – KULTURA 2019«.

**Obveščanje o rezultatih razpisa**:Prijavitelji bodo o izidu javnega razpisa pisno obveščeni najkasneje v roku 30 dni od obravnave popolnih vlog.

**Vse dodatne informacije** v zvezi z razpisom dobijo zainteresirani na Občini Križevci, kontaktna oseba

Nataša Antolin, telefon:02/584-40-45.

Številka:6100-0001/2019-13

Datum:01.10.2019

Župan občine Križevci

mag. Branko Belec,l.r.